Rakkaat esirukoilijat ja rukoussoturit.
Tämä on pedon merkkiä käsittelevän opetussarjani kolmas osa.
Ykkösosassa laskin perustuksen ja osoitin Raamatusta, -
että se on asia, joka seurakunnan ja uskovien täytyy läpikäydä ja kohdata -
lopunaikoina ennen ylöstempausta ja Messiaan toista tulemusta.
Osassa 2 tein lyhyen yhteenvedon -
siunatusta toivosta, joka on asetettu eteemme -
ja joka pystyy kantamaan meidät tuon erittäin vaikean ajan läpi.
Tämä koetuksen aika tulee koko maailman osaksi.
Nyt käsittelemme itse pedon merkkiä.
Luen Ilmestyskirjasta.
Ensin tahdon mainita lyhyesti luvun 3 jakeesta 10, -
koska sen avulla yritetään usein osoittaa, -
että meidän ei tarvitse kohdata suurta ahdistusta.
Tässä sanotaan, ja luen englanniksi ESV-käännöksestä: -
"Koska sinä olet ottanut minun kärsivällisyyteni sanasta vaarin, -
niin minä myös otan sinusta vaarin ja pelastan sinut koetuksen hetkestä, -
joka on tuleva yli koko maanpiirin koettelemaan niitä, -
jotka maan päällä asuvat."
Tähän jotkut käyttävät mielellään tekstinä -
osoittaakseen, että meidän ei tarvitse kohdata -
koetuksen hetkeä, mukaan lukien pedon merkkiä.
Mutta tätä pitää verrata kahteen muuhun raamatunpaikkaan, -
jotka osoittavat, miten Raamattu käyttää tätä ilmausta, -
"pelastaa koetuksen hetkestä".
Paavali kirjoittaa 2. Tim. 3:11:ssä: "vainoissa ja kärsimyksissä, -
samanlaisissa kuin minun osakseni tuli Antiokiassa, Ikonionissa ja Lystrassa.
Mimmoisia vainoja olenkaan kärsinyt, -
ja kaikista Herra on minut pelastanut!"
Paavalin piti siis kestää nämä vainot. Silti hän kirjoittaa, -
että kaikista Jumala on hänet pelastanut.
Toisin sanoen niiden läpi.
Hän selvisi niistä ulos Jumalan pelastamana.
Hänen ei tarvinnut menehtyä -
niihin kauheisiin kärsimyksiin, jotka hänen piti kohdata.
Sama asia kuvataan selvästi myös Psalmin 34 jakeessa 20 -
tai itse asiassa jakeessa 19 englanninkielisessä Raamatussa.
"Monta on vanhurskaalla kärsimystä, -
mutta Herra vapahtaa hänet niistä kaikista."
Tämä on tietysti profetia Messiaasta mutta myös kaikista vanhurskaista.
Heidän pitää kohdata monta kärsimystä -
eli he eivät välty kärsimyksiltä, -
mutta Herra vapahtaa heidät niistä kaikista.
Nämä raamatunpaikat on tärkeää pitää perustuksena.
Me joudumme kohtaamaan koetuksen ja koettelemuksen ajan.
Paavali ja Barnabas itse asiassa vahvistivat uusia opetuslapsia, -
jotka he olivat voittaneet puolelleen ensimmäisellä lähetysmatkallaan, -
sanomalla: "Monen ahdistuksen kautta meidän pitää menemän sisälle -
Jumalan valtakuntaan." Koetuksen aika tulee.
Osa sitä on se, mitä nyt tutkimme pedon merkistä.
Mennään sitten Ilmestyskirjan lukuun 13.
Luetaan teksti. Haluan aloittaa jakeesta 11.
"Ja minä näin toisen pedon nousevan maasta, -
ja sillä oli kaksi sarvea niinkuin karitsan sarvet, -
ja se puhui niinkuin lohikäärme.
Ja se käyttää kaikkea ensimmäisen pedon valtaa sen nähden -
ja saattaa maan ja siinä asuvaiset kumartamaan ensimmäistä petoa, -
sitä, jonka kuolinhaava parani. Ja se tekee suuria ihmeitä, -
niin että saa tulenkin taivaasta lankeamaan maahan ihmisten nähden.
Ja se villitsee maan päällä asuvaiset niillä ihmeillä, -
joita sen sallittiin tehdä pedon nähden; -
se yllyttää maan päällä asuvaiset tekemään sen pedon kuvan, -
jossa oli miekanhaava ja joka virkosi.
Ja sille annettiin valta antaa pedon kuvalle henki, -
että pedon kuva puhuisikin ja saisi aikaan, -
että ketkä vain eivät kumartaneet pedon kuvaa, ne tapettaisiin.
Ja se saa..." Ja nyt se sanotaan.
"...kaikki, pienet ja suuret, -
sekä rikkaat että köyhät, sekä vapaat että orjat, -
panemaan merkin oikeaan käteensä tai otsaansa, -
ettei kukaan muu voisi ostaa eikä myydä kuin se, jossa on merkki: -
pedon nimi tai sen nimen luku.
Tässä on viisaus.
Jolla ymmärrys on, se laskekoon pedon luvun; -
sillä se on ihmisen luku.
Ja sen luku on kuusisataa kuusikymmentä kuusi."
Tämä on tuttu monille, ei ainoastaan uskoville, -
pedon merkin järjestelmä, "666".
Käyn läpi nämä jakeet -
osoittaakseni, mitä silmiemme edessä tapahtuu tälläkin hetkellä.
Haluan aloittaa lopusta, jakeesta 18, jossa sanotaan:
"Tässä on viisaus."
Me tarvitsemme viisautta. Tässä vaaditaan viisautta.
Tarvitsemme viisautta osataksemme erottaa -
pedon merkkiin liittyviä tapahtumia.
Ja mistä tuota viisautta saa?
Ensisijaisesti on vain yksi keino, -
ja se on Jumalan Sanan kautta.
Se ei ole sellaista viisautta, jota saa yliopistosta tai tieteestä.
Se ei ole edes teologisten opintojen viisautta.
Se on Raamatun viisautta.
Haluan palata 2. Tim. 3:een, -
josta juuri luimme jakeen 11.
Luetaan tällä kertaa jakeesta 13.
"Mutta pahat ihmiset ja petturit -
menevät yhä pitemmälle pahuudessa, eksyttäen ja eksyen."
Jälleen kerran meitä varoitetaan vakavista eksytyksistä, -
joita tulee olemaan erittäin runsaasti viimeisinä päivinä.
Jakeessa 14 sanotaan: -
"Mutta pysy sinä siinä, minkä olet oppinut ja mistä olet varma, -
koska tiedät, keiltä olet sen oppinut".
Tässä Paavali kirjoittaa Timoteukselle ja muistuttaa tätä siitä, -
miten tämä on kuullut evankeliumin ja totuuden Paavalilta -
ja myös muilta apostoleilta.
Meidän on hyvin tärkeää pitää kiinni -
alkuperäisestä apostolien opetuksesta, -
josta voimme lukea eritysesti Uudesta testamentista.
Täytyy siis pitää kiinni -
evankeliumin alkuperäisestä versiosta, -
joka meillä on Jumalan Sanassa, niin että emme jätä tai hylkää sitä.
Juuda sanoo kirjeessään, sen jakeessa 3: -
"Rakkaani! Kun minulla on ollut harras halu kirjoittaa teille -
yhteisestä pelastuksestamme, tuli minulle pakko kirjoittaa -
ja kehoittaa teitä kilvoittelemaan sen uskon puolesta, -
joka kerta kaikkiaan on pyhille annettu."
Se on usko, joka tuli apostolien kautta, ja se annettiin kerta kaikkiaan.
Sitä ei saa muuttaa. Meidän ei saa seurata pelkästään teologiaa, -
joka on kehittynyt kirkossa vuosisatojen saatossa.
Meidän täytyy pitäytyä alkuperäisessä evankeliumissa, -
joka annetaan Raamatussa apostolien opetuksessa.
No sitten, 2. Tim. 3:15: -
"ja koska jo lapsuudestasi saakka -
tunnet pyhät kirjoitukset..."
Tai "pyhät tekstit", kuten se voidaan myös kääntää.
"jotka voivat..." Huomaa. Pyhät kirjoitukset, -
ja tässä ei viitata ainoastaan Uuteen testamenttiin.
Tämä on jotain, mitä Timoteus oli tiennyt lapsuudesta asti -
kauan ennen kuin hän oli kuullutkaan evankeliumin ja tullut Jeshuan uskoon.
Hän oli saanut oppinsa synagogassa, koska hänen äitinsä oli juutalainen.
Hän oli opiskellut sitä, mitä nykyään kutsutaan Vanhaksi testamentiksi.
Ja Paavali muistuttaa Timoteusta sen vaikutuksesta.
"...ja koska jo lapsuudestasi saakka tunnet pyhät kirjoitukset, -
jotka voivat tehdä sinut viisaaksi, -
niin että pelastut uskon kautta, joka on Kristuksessa Jeesuksessa."
Raamattu eli pyhät kirjoitukset, -
niin apostolien opetukset, joita kutsumme Uudeksi testamentiksi, -
kuin profeettojen kirjoituksetkin eli Vanha testamentti -
ovat Jumalan innoittamia, -
ja ne pystyvät antamaan meille viisautta ja ymmärrystä, -
jotta voimme pelastua uskon kautta, joka meillä on Messias Jeshuassa.
Sen lisäksi, että uskoo Jeshuaan, täytyy myös seurata -
hyvin huolellisesti Raamatun opetuksia tai opetusta.
Pietari muistuttaa meitä samasta asiasta toisessa kirjeessään.
Luen luvusta kolme.
2. Piet. 3:1: -
"Tämä on jo toinen kirje, jonka minä kirjoitan teille, rakkaani, -
ja näissä molemmissa minä muistuttamalla herätän -
teidän puhdasta mieltänne".
Ja se tulee tässä, jakeessa 2: "...että muistaisitte niitä sanoja, -
joita pyhät profeetat ennen ovat puhuneet".
Eli sitä, mikä on kirjoitettu pyhiin kirjoituksiin, -
joita me kutsumme Vanhaksi testamentiksi.
Ne ovat profeetallisia, ja ne osoittavat eteenpäin -
Messiaan tulemukseen ja pelastukseen Hänen kauttaan.
Niistä pitää muistuttaa, sanotaan tässä.
"...että muistaisitte niitä sanoja, -
joita pyhät profeetat ennen ovat puhuneet, -
ja Herran ja Vapahtajan käskyä, jonka te apostoleiltanne olette saaneet."
Se on Uusi testamentti. Se on apostolinen opetus, -
joka on annettu meille Mestarilta Jeshua Messiaalta.
Tarvitsemme sekä Vanhaa että Uutta testamenttia, -
Raamatun viisautta, -
jotta osaamme erottaa, -
mitä lopunaikoina tulee tapahtumaan.
Pietari kirjoittaa samasta asiasta myös luvussa 2. Piet. 1.
Luemme jakeesta 19.
"Ja sitä lujempi on meille nyt profeetallinen sana, -
ja te teette hyvin, jos otatte siitä vaarin".
Joissain käännöksissä sanotaan jopa: "kiinnitätte siihen tarkasti huomiota".
"...niinkuin pimeässä paikassa loistavasta lampusta, -
kunnes päivä valkenee ja kointähti koittaa teidän sydämissänne."
En voi korostaa tätä kyllin.
Kun kysymyksessä ovat antikristuksen eksytykset -
ja pedon merkki, -
Raamatun mukaan se on asia, jossa vaaditaan viisautta.
Tuota viisautta voi saada ainoastaan -
tutkimalla pyhiä kirjoituksia.
Tahdon lukea myös Matt. 24:stä, -
jota olemme tässä opetussarjassa tutkineet jo paljon.
Luetaan jakeesta 15. Pedon merkki näet liittyy -
antikristuksen, pedon, kuvaan.
Sitä kuvaillaan myös Matt. 24:ssä, -
puhujana itse Jeshua, Jeesus.
Jakeessa 15 sanotaan: -
"Kun te siis näette hävityksen kauhistuksen, -
josta on puhuttu profeetta Danielin kautta, -
seisovan pyhässä paikassa..."
Ja nyt se tulee: "joka tämän lukee, se tarkatkoon".
Myös tässä vaaditaan viisautta, -
että meidän pitää kiinnittää tarkasti huomiota profeetalliseen sanaan, -
joka voi tehdä meidät viisaiksi. Näiden asioiden erottaminen vaatii viisautta.
Mieleeni muistuu myös Luuk. 21, -
jossa Jeshua puhuu lopunajoista.
Hän kehottaa meitä valvomaan -
sitä, mitä on tapahtumassa.
Jae 36: "Valvokaa siis joka aika ja rukoilkaa, että saisitte voimaa -
paetaksenne tätä kaikkea, mikä tuleva on, -
ja seisoaksenne Ihmisen Pojan edessä."
Miten sitä voi paeta? Profeetallisen sanan viisauteen luottamalla.
Meidän täytyy kiinnittää siihen tarkasti huomiota -
niin Vanhassa kuin Uudessa testamentissa.
Se on ainoa tapa saada viisautta ja ymmärrystä -
erottaaksemme, mitä lopunaikoina tapahtuu, -
jotta voimme paeta ansoista ja kiusauksista, joita vielä tulee.
Ja meille on annettu Pyhä Henki.
Palataan vielä 2. Piet. 1:een.
Luetaan jakeesta 20.
Luimme äsken jakeen 19 -
huomion kiinnittämisestä profeetalliseen sanaan.
"Ja tietäkää ennen kaikkea se..."
Pietari antaa hyvin tärkeän ohjeen tästä aiheesta, -
huomion kiinnittämisestä profeetalliseen sanaan.
"Ja tietäkää ennen kaikkea se, ettei yksikään Raamatun profetia -
ole kenenkään omin neuvoin selitettävissä".
Selitys tulee seuraavassa jakeessa: -
"sillä ei koskaan ole mitään profetiaa tuotu esiin ihmisen tahdosta, -
vaan Pyhän Hengen johtamina ihmiset ovat puhuneet sen, -
minkä saivat Jumalalta."
Profeetallinen sana ei ole siis lähtöisin ihmisen tahdosta -
tai ihmisen tulkinnasta ja ymmärryksestä.
Se on sana, jonka Pyhä Henki on innoittanut, -
sillä profeetat puhuivat sen Pyhän Hengen johtamina.
On hyvin tärkeää ymmärtää, että profeetallinen sana -
ei ole lähtöisin ihmisen viisaudesta tai tahdosta.
Se on jotain, minkä Pyhä Henki on innoittanut.
Ja koska se on Pyhän Hengen innoittamaa -
eikä ole lähtöisin ihmisestä, -
Pyhän Hengen täytyy sen myös ilmoittaa, -
sillä sitä ei voi ymmärtää pelkästään -
meidän järkemme tai tahtomme avulla.
Saman Pyhän Hengen, joka innoitti profeetallisen sanan, -
tarvitsee myös ilmoittaa sana meille.
Haluan lukea siitä joitain katkelmia -
Johanneksen evankeliumi luvusta 16 -
ja jakeesta 13.
Haluan lukea myös jakeen 12, niin nähdään asiayhteys.
Tässä Jeshua pitää jäähyväispuheen opetuslapsille ylähuoneessa -
viimeisessä yhteisessä hetkessä ennen kärsimystään.
"Minulla on vielä paljon sanottavaa teille, -
mutta te ette voi nyt sitä kantaa." Jae 13: -
"Mutta kun hän tulee, totuuden Henki, -
johdattaa hän teidät kaikkeen totuuteen.
Sillä se, mitä hän puhuu, ei ole hänestä itsestään; -
vaan minkä hän kuulee, sen hän puhuu, -
ja tulevaiset hän teille julistaa."
Se on kallisarvoista.
Pyhä Henki johdattaa meidät kaikkeen totuuteen -
ja opettaa meille asioista, joita tulee tapahtumaan.
Jae 14: "Hän on minut kirkastava, sillä hän ottaa minun omastani -
ja julistaa teille."
Hän on se, jonka tulee julistaa sana meille, -
selittää ja ilmoittaa sana meille.
Luetaan myös luvun 14 -
jakeet 25―26.
"Tämän minä olen teille puhunut ollessani teidän tykönänne.
Mutta Puolustaja, Pyhä Henki, -
jonka Isä on lähettävä minun nimessäni, -
hän opettaa teille kaikki..."
Tätä opettajaa meidän täytyy kuunnella tarkoin.
"...hän opettaa teille kaikki ja muistuttaa teitä kaikesta, -
minkä minä olen teille sanonut."
Meidän on hyvin tärkeä syventyä pyhiin kirjoituksiin, -
täyttää mielemme ja sydämemme kirjoituksilla, -
niin että Pyhä Henki voi muistuttaa meitä kirjoituksista, opettaa meitä, -
johdattaa meidät kaikkeen totuuteen -
ja selittää meille, mitä on tuleva.
Vielä yksi teksti tästä aiheesta. 1. Joh. 2.
Taasen äärimmäisen tärkeitä asioita.
Tässä puhutaan antikristuksesta.
Johannes kirjoittaa: -
Jae 26: "Tämän minä olen kirjoittanut teille niistä, -
jotka teitä eksyttävät."
Jae 27: "Mutta te ― teissä pysyy se voitelu, jonka olette häneltä saaneet".
Se on toinen nimi Pyhälle Hengelle.
Häntä verrataan öljyyn.
Tässä Pyhää Henkeä kutsutaan voiteluksi.
"Mutta te ― teissä pysyy se voitelu, jonka olette häneltä saaneet, -
ja te ette ole kenenkään opetuksen tarpeessa; -
vaan niinkuin hänen voitelunsa opettaa teitä kaikessa, -
niin se opetus on myös totta eikä ole valhetta; -
ja niinkuin se on opettanut teitä, niin pysykää hänessä."
Tämä pitää selittää. Tämä osoittaa, ettei meidän saa seurata ihmistä.
Opetuksen ei pidä tulla ihmiseltä, -
mutta silti Pyhä Henki on asettanut opettajia Messias-ruumiiseen.
Me tarvitsemme niitä lahjoja, -
ihmisiä, jotka on voideltu opettamaan Raamattua.
Mutta meidän pitää arvioida, onko heidän opetuksensa Jumalasta, -
sisäisen todistuksemme avulla.
Pyhä Henki, voitelu, todistaa totuuden kanssa.
Ei pidä seurata ihmistä vaan sitä, mitä Pyhä Henki ilmoittaa -
Jumalan Sanan opettajien kautta.
Myös Sanan lukeminen itse on tärkeää, -
sillä se auttaa meitä erottamaan.
Yksikään opettaja ei ole täydellinen.
Siksi meidän pitääkin arvioida, kun kuulemme raamatunopetusta, -
mikä on Jumalasta ja mikä ei.
Kaikki pitää koetella Raamattua vasten Pyhän Hengen avulla, -
kun Hän valaisee meille Raamattua.
Profeetallinen sana on Pyhän Hengen innoittamaa.
Se ei ole lähtöisin ihmisen älyllisestä tahdosta.
Siksi Pyhän Hengen pitää se myös ilmoittaa.
Kun kiinnitämme tarkasti huomiota profeetalliseen sanaan -
ja vietämme aikaa rukouksessa ja Jumalan yhteydessä, -
jotta voimme erottaa voitelun, -
mikä on Jumalasta ja mikä ei ole Jumalasta.
Näissä asioissa ei saa olla leväperäinen.
Tämä on pelastusköytemme lopunaikoina.
Kun seisomme Messiaan tuomioistuimen edessä, -
selitykseksi ei kelpaa se, että sanomme: -
"Se ja se opetti näin. Siksi minä uskoin ne."
Herra vastaa: "Mitä minä sanoin Sanassa? Sitä sinun pitää seurata.
Olen antanut teille Sanan ja voitelun, Pyhän Hengen, -
opettamaan ja johtamaan teidät kaikkeen totuuteen."
Jokaisen uskovan velvollisuus -
on varmistaa, että saa Jumalalta opetusta.
Se on Uusi testamentti. Luetaan nopsaan Hepr. 8.
Siinä sanotaan...
Hyppään ajan säästämiseksi jakeeseen 11.
Tässä kuvaillaan uutta liittoa.
"Ja silloin ei enää kukaan opeta kansalaistaan -
eikä veli veljeään sanoen: 'Tunne Herra'; -
sillä he kaikki, pienimmästä suurimpaan, tuntevat minut."
Kaikki voivat tietää, mikä on Jumalasta ja mikä ei.
Sillä ei ole mitään tekemistä älykkyyden tai ÄO:n kanssa.
Siinä ratkaisevaa on suhde Herraan -
Raamatun ja Pyhän Hengen yhteyden kautta.
Halleluja. Menemme nyt eteenpäin -
ja tutkimme lukua Ilm. 13.
Aloitetaan jakeesta 11: -
"Ja minä näin toisen pedon nousevan maasta".
Tätä tulee verrata siihen, mitä sanotaan jakeessa 1, -
jossa kuvaillaan antikristusta.
Siinä sanotaan: "Ja minä näin pedon nousevan merestä; -
sillä oli kymmenen sarvea ja seitsemän päätä, -
ja sarvissansa kymmenen kruunua, -
ja sen päihin oli kirjoitettu pilkkaavia nimiä."
Ymmärrämme, että tämä ensimmäinen peto on se, -
mihin viitataan myös nimillä laittomuuden ihminen tai antikristus.
Ja tämä peto nousee merestä.
Raamatussa meri on kielikuva kansakunnista.
Annan yhden esimerkin monista, joihin voisimme viitata.
Jes. 60:5. Jakeen loppuosassa sanotaan Jerusalemista: -
"meren aarteet kääntyvät sinun tykösi, -
kansojen rikkaudet tulevat sinulle."
Tässä merten aarteet ja kansojen rikkaudet -
kuvaavat yhtä ja samaa asiaa.
Meri on kielikuva kansoista -
vastakohtana Jumalan pyhälle kansalle, -
joka on Israel.
Voimme lukea myös Ilm. 17:n kuvauksen portosta ja pedosta.
Jakeessa 15 sanotaan: -
"Ja hän sanoi minulle: 'Vedet, jotka sinä näit, tuolla, missä portto istuu, -
ovat kansoja ja väkijoukkoja ja kansanheimoja ja kieliä.'"
Tässä puhutaan maailman kansoista.
Sieltä antikristus nousee, kansoista.
Se nousee merestä.
Mutta huomaa, mitä toisesta pedosta sanotaan.
Toista petoa kuvaillaan myöhemmin luvussa 19 -
vääräksi profeetaksi.
Jakeen 11 mukaan toinen peto nousee maasta.
Niissä on siis erona maa ja meri.
Ja jos meri kuvastaa kansoja, silloin maa...
Kreikan sana tässä on "ge".
Se voidaan kääntää myös sanalla "maa".
Tämä viittaa siis Israelin maahan maailman kansojen vastakohtana.
Toinen peto, väärä profeetta, tulee Israelin maasta.
Kerron vielä yhden esimerkin siitä, -
miten kreikan sanaa "ge" käytetään, kun sillä tarkoitetaan maata.
Matt. 2:19:ssä -
enkeli sanoo: "Mutta kun Herodes oli kuollut, -
niin katso, Herran enkeli ilmestyi unessa Joosefille Egyptissä ja sanoi: -
'Nouse, ota lapsi ja hänen äitinsä ja mene Israelin maahan [ge]'".
Sana "ge" tarkoittaa myös maapalloa.
Siinä ei tässä tapauksessa olisi järkeä. Israel on maa.
Mutta kreikassa se on sama sana.
Toinen peto nousee siis Israelin maasta.
Tässä sanotaan, että pedolla on kaksi sarvea.
Ilm. 13:11: "sillä oli kaksi sarvea niinkuin karitsan sarvet, -
ja se puhui niinkuin lohikäärme.
Ja se käyttää kaikkea ensimmäisen pedon valtaa sen nähden".
Toisin sanoen tämä toinen peto, väärä profeetta, -
on kuin antikristuksen sijainen -
täällä Israelin maassa.
Ennen kuin jatkan, -
tahdon kertoa hyvin vanhasta profetiasta, -
joka alun perin annettiin 1800-luvun lopussa -
uskovalle naiselle Ruotsin Lapissa.
Siellä asuu Pohjoismaiden alkuperäisväestö, -
saamelaiset.
Tämä profetia -
tuli erittäin tunnetuksi -
heti toisen maailmansodan jälkeen, sillä se ennusti...
Ensin profetia kulki suullisesti henkilöltä toiselle.
Myöhemmin se kirjoitettiin.
Tekstiä säilytetään nykyisin -
läänin pääkaupungissa Uumajassa.
Se sai mainetta toisen maailmansodan jälkeen, -
koska se kertoi paikasta, vuoresta, -
pohjoisessa.
Vuorella ilmestyisi eräänä päivänä Kristus, Messias.
Ja kuinka ollakaan, -
marraskuun 29. päivän aamuna 1946 -
kaivosmiehet menivät töihin -
alas kaivokseen pienessä kylässä -
hyvin lähellä paikkaa, jossa nainen oli asunut, nimeltään Kristineberg.
Kirjaimellisesti käännettynä se voisi olla "Kristus vuoressa".
Kun työmiehet räjäyttivät kalliota tavalliseen tapaansa ja savu hälveni, -
seinämässä näkyi selvästi Kristus-hahmo.
Tieto siitä levisi laajalle.
Ihmiset alkoivat tehdä sinne pyhiinvaelluksia. Niitä tehtiin pitkään.
He menivät kaivoskuiluun ja katselivat tätä ihmettä. Se myös valokuvattiin.
Synnyin hyvin lähellä sitä paikkaa.
Isäni oli pastori.
Hänellä oli työhuoneessaan kuva tästä Messias-hahmosta.
Vartuin, ja kuva on nyt minulla. Sain sen isältä perinnöksi.
Kuvasta tuli maailman...
Kuva sai kansainvälistä huomiota, -
kun sen ajan suurin lehti, Life Magazine, teki siitä jutun.
Ihmisiä tuli ulkomailta asti katsomaan ihmettä vuoren sisällä.
Ajan mittaan kuva alkoi valoaltistuksen seurauksena haalistua.
Lopuksi sitä oli vaikea nähdä enää yhtä selvästi.
Sitten sinne ei enää voitu päästää kaikkia ihmisiä, -
jotka halusivat nähdä sen, joten kuilu suljettiin, eikä sinne enää pääse.
Mutta mainitsen sen vain, koska profetia puhuu lopunajoista.
Siinä mainitaan jotain hyvin mielenkiintoista.
Luen profetian alusta.
Voitte löytää siitä tietoa googlaamalla.
"Kristinebergs profetian", "Kristus vuoressa -profetia".
"Maailman viimeisinä päivinä nousee monia vääriä profeettoja.
Heistä monet ennustavat viimeisen tuomion ajankohtaa.
Jos kuulet sellaista, älä usko, mitä he sanovat.
Sillä vain Jumala tietää siitä päivästä."
Raamattu tekee selväksi, ettemme tiedä päivää emmekä hetkeä.
Mutta kuten aiemmin olen kertonut, -
me tulemme tietämään, milloin Messias on ovella.
Jos kiinnitämme tarkasti huomiota profeetalliseen sanaan -
ja rukouksessa seuraamme maailman tapahtumia, -
me pystymme erottamaan, milloin Messiaan paluun aika koittaa.
Se tarkoittaa, että tiedämme todennäköisesti -
jopa vuoden, kuukauden tai viikon, -
mutta emme tiedä tarkkaa päivää emmekä hetkeä.
Niin Raamattu sanoo.
Profetia jatkuu: "Osoitus siitä, että loppu on lähellä, -
on ihmisten oppineisuus, joka leviää kautta koko maailman."
Ihmisten oppineisuus, tiede.
Se kasvaa räjähdysmäisesti lopunaikoina.
Se on tämän mukaan tärkeä merkki tai osoitus siitä, että loppu on lähellä.
Profetia jatkuu: "Ihmisistä tulee itsekkäitä ja itseriittoisia.
Kristinusko vähenee ja jumalisuus katoaa.
Ihmiset tulevat uskomaan, ettei maailmaa ole luonut Jumala.
Jotkut uskovat, että ihmeen tekivät ihmiset itse."
Tämä on evoluutioteoria, joka syntyi 1800-luvulla -
ja muutti länsimaalaisen ajattelun.
Ei ole liioiteltua sanoa, -
että evoluutioteoria on vaikuttanut yhteiskuntiimme -
syvällisellä tavalla siitä asti, kun se 1800-luvun lopussa esitettiin.
Profetia jatkuu: "Tulevaisuuden ihmiset tekevät suurenmoisia keksintöjä, -
jopa niin suurenmoisia, että he uskovat, -
ettei Jumalakaan ole tehnyt sellaisia ihmeitä.
Ihmisen kekseliäisyys", tämä on hyvin mielenkiintoista.
"Ihmisen kekseliäisyys muovailee tai luo uudelleen -
Jumalan luoman ihmisen, mutta siltä puuttuu sielu."
Toisin sanoen tiede kehittyy niin, -
että maailmaan ilmestyy keinotekoisia ihmisiä.
Ja profetian mukaan se on osoitus siitä, että loppu lähestyy.
Juuri sitä tapahtuu jo nytkin silmiemme edessä.
Sitä sanotaan transhumanismiksi, -
ihmisen ja tietotekniikan sekoittumiseksi tai yhdistämiseksi.
Jatkan: "Ihmiset matkustavat taivaalla lohikäärmemäisillä laitteilla.
Taivaalla on laitteita, jotka sihisevät kuin lohikäärme."
Nainen, joka tässä profetoi, ei ollut ikinä kuullut lentokoneista.
Ja niin vain hän tässä viittaa lentokoneisiin ja raketteihin.
"Sihiseviä laitteita taivaalla, maassa", autoja, "...ja maan alla", metroja.
"Silloin ihmiset iloitsevat -
ja väittävät olevansa maailmankaikkeuden herroja, -
mutta siltikään he eivät ole onnellisia. Seuraava vaihe -
on yritys voittaa kuolema."
Tämäkin on käynnissä transhumanismissa.
Väitetään, että nämä ihmiset, -
jotka ovat ihmisen, tekoälyn ja tietotekniikan sekoituksia, -
tulevat voittamaan kuoleman.
"Kenenkään ei tarvitsisi kuolla ilman ikuista elämää.
He kaikki näkevät, mutta heillä ei ole enää viisauden silmiä, joilla nähdä."
He kyllä havaitsevat, mutta heiltä puuttuu viisaus.
Se, joka väittää, ettei ole Jumalaa, on typerys, sanoo Raamattu.
"He eivät halua tehdä parannusta synneistä, -
joten ahdistuksen vitsaukset tulevat kaiken maan ja kaikkien ihmisten ylle.
Ja valituksia kuullaan kaikilla kielillä."
Tästä kehityksestä, jossa ihminen yrittää voittaa kuoleman -
ja luoda ihmisen uusiksi, luoda keinotekoisia ihmisiä, -
käynnistyy lopunaikojen suuri ahdistus.
Minulla oli tämä profetia aina takaraivossani, -
kun vartuin.
Ja nyt näen, että se on toteutumassa.
Menen nyt lukuun 2. Tess. 2 -
ja luen antikristuksesta.
Jae 3: "Älkää antako kenenkään vietellä itseänne millään tavalla.
Sillä se päivä..." Päivä, jolloin Jeshua tulee ja menemme Häntä vastaan.
"...se päivä ei tule, ennenkuin luopumus ensin tapahtuu -
ja laittomuuden ihminen [antikristus] ilmestyy, kadotuksen lapsi, -
tuo vastustaja, joka korottaa itsensä yli kaiken, -
mitä jumalaksi tai jumaloitavaksi kutsutaan, -
niin että hän asettuu Jumalan temppeliin -
ja julistaa olevansa Jumala."
Tämä on antikristuksen ja väärän profeetan keskeinen olemus.
He korottavat itsensä kaiken jumalaksi kutsuttavan yli -
ja julistavat itse olevansa jumalia.
Tätä pedon merkin järjestelmää, -
joka tulee luvun 666 kanssa, -
niin että kukaan ei voi ostaa tai myydä, -
ellei kädessä tai otsassa ole tätä merkkiä, -
tätä järjestelmää ollaan nyt tieteen kautta -
valmistelemassa käyttöön otettavaksi -
Maailman talousfoorumin kautta.
Sen perustaja ja johtaja on mies nimeltään Klaus Schwab.
Hän sanoi Ranskan televisiossa -
tammikuussa 2016, -
että kymmenen vuoden kuluttua -
eli vuonna 2026, neljän vuoden päästä, -
jokaisella ihmisellä maan päällä -
tulee olemaan merkki ihossaan -
tai laite, joka on asennettu ihon alle -
tai aivoihin.
Sen kautta koko ihmiskunta on yhdistetty -
tietokoneella ylläpidettyyn järjestelmään.
Sen on määrä olla valmis käyttöönotettavaksi vuonna 2026.
Ja ystävät, se kehittyy hyvin nopeasti.
Mutta mielenkiintoista kyllä, -
ja tämä on selvästi täyttä hallintaa, diktatuuria, -
joka on kehittymäisillään koko maailman kattavaksi -
ja kaiken ihmiskunnan ylle.
Mutta se tulee Maailman talousfoorumin kautta.
Tätä kuvatessani, jos olen ymmärtänyt oikein, Maailman talousfoorumi, -
joka kokoontuu kerran tai kaksi kertaa vuodessa, -
on koolla juuri nyt Sveitsin Davosissa.
Siellä kaikki maailman rikkaat, superrikkaat ihmiset, -
ne, joilla on valtaa ja jotka ovat kuuluisia, -
ovat nyt koolla luomassa strategioita, -
miten ottaa hallintaan koko maailma.
Siitä he pohjimmiltaan puhuvat.
"Tarvitsemme uutta maailmanlaajuista järjestelmää, jotta planeetta pelastuu."
Mielenkiintoista on se, -
että tämä agenda on kuin Baabelin torni.
Baabelissa haluttiin rakentaa torni, -
joka yltää taivaisiin asti, -
jotta voitaisiin olla riippumattomia Jumalasta -
ja kapinoida Jumalaa vastaan. Juuri samaa on meneillään nyt maailmassa.
Mielenkiintoista on se, -
että Maailman talousfoorumin johtajan Klaus Schwabin lähin neuvonantaja -
on nuori mies Israelin maasta.
Hänen nimensä on Juval Noah Harari.
Hän on ikään kuin ideologi -
Maailman talousfoorumille ja sen johtajalle Klaus Schwabille.
Aivan kuin Ilmestyskirjassa lukee, -
että Israelin maassa on oleva toinen peto.
Ja tämä mies, nuori mies, hän on vasta 46-vuotias, -
häntä pidetään nerona.
Hän on historian professori -
tai historian laitoksen professori -
Heprealaisessa yliopistossa täällä Jerusalemissa.
Hänestä on tullut maailmankuulu kirjojensa ansiosta.
Ensimmäinen kirja julkaistiin alun perin vuonna 2011 -
täällä Israelissa.
Kirjan nimi on Sapiens. Se on ihmisen tieteellinen nimi.
Kirja käsittelee sitä, miten ihminen on kehittynyt nykyiseen muotoonsa.
Se siis perustuu kokonaan evoluutiofantasiaan.
Se ei ole todellista tiedettä. Se on vain fantasiaa.
Mutta toinen kirja...
Ja Sapiens-kirja käännettiin englanniksi.
Se oli New Yorkin bestseller-listalla kuukausikaupalla -
vuonna 2014.
Presidentti Barack Obama teki Hararista maailmankuulun -
edistämällä Sapiens-kirjaa.
Hararin toinen kirja on nimeltään...
Tarkistan. Haluan, että nimi menee oikein.
Sen nimi on Homo Deus. "Homo" on ihminen, "Deus" Jumala.
Alaotsikko: Huomisen lyhyt historia.
Se kertoo, miten ihmisestä tulee jumala.
Siinä se tuli. Se on antikristuksen syvin olemus.
Luetaanpa tästä...
Sitä ennen haluan sanoa, että tämä niin sanottu nero, -
Juval Noah Harari on avoimesti homoseksuaali.
Hän on niin sanotusti naimisissa miehen kanssa.
Hän harjoittaa erästä hindulaisuuden muotoa, -
vipassana-meditaatiota. Hän meditoi päivittäin kaksi tuntia.
Hän on myös luopunut älypuhelimen käytöstä, -
koska hän haluaa keskittyä kokonaisvaltaisesti meditaatioon.
Joka vuosi hän viettää ainakin 30 päivää yksinäisyydessä -
täydellisessä hiljaisuudessa.
Siitä hän saa innoituksensa.
Hän on kertonut, ettei hän olisi voinut kirjoittaa Homo Deus -kirjaa siitä, -
miten ihmisestä tulee jumala, -
ilman meditaation antamaa innoitusta ja voimaa.
Hän pitää meditaatiota jopa jonkinlaisena tutkimuksen muotona.
Se siis osoittaa, että hänen mielensä ja ideansa ovat...
demonien innoittamia.
Ja sitä sanomaa hän tuo esiin.
Ilm. 13:11 kertoo, että toisella pedolla on kaksi sarvea niin kuin karitsalla.
Karitsa symboloi viattomuutta.
Sarvi puolestaan edustaa auktoriteettia, -
voimaa ja hallitsijanvaltaa.
Mitkä ovat Hararin kaksi sarvea?
Hän on Heprealaisen yliopiston historian professori. Varsin viatonta.
Hän on myös maailmankuulu kirjailija. Sekin viatonta. Niin kuin karitsa.
Mutta kun hän puhuu, tässä sanotaan: "ja se puhui niinkuin lohikäärme."
Luen muutamia sitaatteja Juval Noah Hararilta.
Lohikäärme symboloi tietysti saatanaa.
Hän puhuu niin pilkaten, -
että se on aivan uskomatonta.
Ja hän on tärkein -
ideologi Maailman talousfoorumissa -
ja Maailman talousjohtajan Klaus Schwabin neuvonantaja.
Schwab haluaa esitellä sirun tai merkin, -
joka laitetaan ihon alle tai aivoihin eli otsaan, -
niin kuin Ilmestyskirjassa sanotaan.
Se laitettaisiin kaikille vuoteen 2026 mennessä.
Tässä tulee joitain sitaatteja Juval Noah Hararilta.
Niitä olisi monta muutakin, mutta otan vain nämä.
"Maailmassa on ollut valeuutisia jo vuosituhansia.
Mieti vaikka Raamattua."
Tässä hän siis avoimesti pilkkaa Jumalan Sanaa -
ja kutsuu sitä valeuutiseksi.
"Kaikki tarinat siitä, kuinka Jeesus nousi ylös -
ja kuinka Hän on Jumalan Poika, ovat valeuutisia."
Selvää antikristuksen puhetta -
ja itsensä korottamista -
kaikkien jumalten ja palvontakohteiden yläpuolelle.
Tässä toinen sitaatti: -
"Meillä on yhä vapaan tahdon myytti.
Myytti on palvellut meitä hyvin parin vuosisadan ajan, -
mutta nyt siitä on tulossa vaarallinen."
Hän kutsuu vapaata tahtoa, jonka Jumala on luonut jokaiselle ihmiselle, -
koska muuten ihmistä ei voi kutsua tuomiolle.
Sillä jos meillä ei olisi vapaata tahtoa, ei olisi vastuutakaan.
Mutta Harari kutsuu sitä myytiksi.
Hän sanoo, että tuosta myytistä on tulossa vaarallinen.
Hän jatkaa: "Vapaa tahto on nyt ohi. Se on ohi."
Hän sanoo myös: "Olemme nyt saavuttaneet pisteen, -
jossa pystymme hakkeroimaan paitsi tietokoneita saadaksemme tietoa -
myös ihmisiä.
Ihmiset ovat nyt hakkeroitavia eläimiä."
Sillä nimellä hän kutsui Jumalan kuvaksi luotuja ihmisiä.
Hakkeroitaviksi eläimiksi.
Hän jatkaa: "Datan hallinta voi mahdollistaa..."
Toisin sanoen tietokonedatan.
"...voi mahdollistaa ihmiseliitille". Muita ylempänä oleville.
"...jotain vielä radikaalimpaa -
kuin digitaaliset diktatuurit.
Hakkeroimalla organismeja, mukaan lukien ihmisiä, -
eliitin on mahdollista saada valta suunnitella uusiksi -
elämän itsensä tulevaisuus."
Tässä puhutaan siitä, miten ihminen korottaa itsensä Jumalan yläpuolelle.
"Tiede on korvaamassa -
luonnonvalinnan kautta tapahtuvaa evoluutiota -
älykkään suunnittelun kautta tapahtuvalla evoluutiolla, -
mutta ei minkään pilvien yläpuolisen jumalan älykkäällä suunnittelulla, -
vaan meidän älykkäällä suunnittelullamme -
ja meidän pilvillämme, -
kuten IBM- ja Microsoft-pilvien avulla."
Hän jatkaa: "Olemme todella saamassa -
luomisen ja tuhoamisen jumalalliset voimat."
Luen uudelleen: "Olemme todella saamassa -
luomisen ja tuhoamisen jumalalliset voimat."
Ja sitten se tulee: "Olemme todella päivittämässä ihmisiä jumaliksi.
Maan päälle tulee olentoja, jotka eivät ole orgaanisia.
Ne eivät hengitä."
Eli ne eivät voi edes kuolla.
"Niillä ei ole tunteita.
2000-luvun suuri poliittinen ja taloudellinen kysymys -
tulee olemaan, mihin me tarvitsemme ihmisiä."
Tämä on kauheaa.
"Tai ainakin, mihin me tarvitsemme näin paljon ihmisiä?"
Hän sanoo: "Tällä hetkellä paras arvauksemme on -
pitää heidät tyytyväisinä huumeiden ja videopelien avulla."
Tämä on mies, joka nyt toimii neuvonantajana maailman eliitille.
Mielenkiintoisesti sellaiset kuin Barack Obama, Bill Gates, -
Mark Zuckerberg, New York Times ja niin edelleen -
kutsuvat häntä lempinimellä "profeetta".
Minä kerron teille. Näemme jonkin toteutuvan silmiemme edessä.
On kehittymässä kaikkia ihmisiä koskeva hallintajärjestelmä.
Näemme, miten sen innoittajana toimii profeetaksi kutsuttu henkilö -
täällä Israelin maassa.
Ystävät, en ehdi nyt mennä tähän syvemmälle.
Minun pitää jatkaa tästä sarjan neljännessä osassa.
Tutkimme tätä yksityiskohtaisemmin silloin.
Mutta näemme nyt jotain, mikä on kehittymässä tarkalleen -
niin kuin se on profetoitu Raamatussa tuhansia vuosia sitten.
Ja tämä toinen peto, jota kutsutaan vääräksi profeetaksi, -
tulee esittelemään pedon merkin.
Hän tulee myös pystyttämään antikristuksen kuvan -
ja käskemään kaikkien kumartaa kuvaa.
Elleivät he kumarra sitä, heidät tapetaan.
Kuten jo sanoin, tämä on juuri sitä, -
mistä Jeshua puhuu Matt. 24:ssä -
jakeessa 15.
Enkä ole ainoa, joka näin sanoo.
Monet raamatuntutkijat näkevät yhtäläisyyden Ilm. 13:n pedon kuvan -
ja Matt. 24:15:n välillä.
"Kun te siis näette hävityksen kauhistuksen..."
"Kauhistus" merkitsee Raamatussa usein "kuvaa".
Se on hävityksen kuva. Kuva, joka voi aiheuttaa kuoleman.
"Kun te siis näette hävityksen kauhistuksen, -
josta on puhuttu profeetta Danielin kautta, seisovan pyhässä paikassa..."
Mikä paikka se on? Temppelivuori, niin kuin Daniel profetoi.
Ja niinhän Paavali sanoo äsken lukemassamme 2. Tess. 2:ssa: -
antikristus istuutuu Jumalan temppeliin.
Ja temppelivuorta kutsutaan Jumalan temppeliksi, -
olipa siellä temppeliä tai ei.
Tuohon pyhään paikkaan -
pystytetään pedon kuva, hävityksen kauhistus.
Sen pystyttää joku, joka nousee Israelin maasta.
Huh.
Ja sitten jakeen 15 lopussa sanotaan: -
"joka tämän lukee, se tarkatkoon".
Se vastaa sitä, mitä Ilm. 13:ssa sanotaan: tässä vaaditaan viisautta.
Lukija ymmärtäköön. Miten voimme ymmärtää?
Lukemalla Raamattua -
ja antamalla Pyhän Hengen ilmoittaa meille Raamattua, profeetallista sanaa.
Uskon, että tämä on asia, jota olemme paraikaa todistamassa.
Kun ihmisiä tuotetaan keinotekoisesti -
ilman sielua, kuten vanha profetia Pohjois-Ruotsista sanoi.
Se on toteutumassa paraikaa transhumanismin piirissä.
Sitä tämä mies, Juval Noah Harari, -
edistää yhä uudelleen ja uudelleen.
Transhumaani ihminen, joka valtaa planeetan.
Tulen lukemaan enemmän sitaatteja häneltä -
sarjan seuraavassa osassa, osassa 4, -
sillä meidän pitää tutkia tätä -
ja valvoa sitä, mitä maailmassa paraikaa tapahtuu, -
ja seurata, miten profeetallinen sana toteutuu.
Profeetallista sanaa on näet monesti hyvin vaikea ymmärtää, -
ennen kuin se on toteutumassa.
Sitten me tajuamme: "Ahaa. Tästä profeetat puhuivat.
Nyt tiedämme, mistä tässä on kyse."
Sitäkin varten meille on annettu profeetallinen sana.
Selitän vielä, mikä pedon merkki on minun ymmärtääkseni.
Päätän tämän osan sitten siihen.
Luvun Ilm. 13 -
jakeessa 18 sanotaan: "Tässä on viisaus.
Jolla ymmärrys on, se laskekoon pedon luvun; -
sillä se on ihmisen luku.
Ja sen luku on kuusisataa kuusikymmentä kuusi."
Tiedämme Raamatusta, että luku 6 on ihmisen luku.
Luku 6 on ihmisen luku
Luku 666 on sitä, kun ihmisestä tulee jumala.
Uskon, että se on ainakin yksi tapa -
ymmärtää pedon luku.
Se on jotain, mitä paraikaa toteuttavat ne, -
jotka haluavat merkitä jokaisen ihmisen, -
niin ettei kukaan pysty ostamaan tai myymään ilman pedon merkkiä.
Sanon myös, että tämä tullaan ottamaan käyttöön vaiheittain.
Se ei tule kerralla.
Se tulee hiipimällä kuin ansa, kuten Jeshua sanoi Luuk. 21:ssä.
Esimerkiksi viivakoodi, joka on kaikissa tuotteissa, joita ostamme, -
ja joka pitää olla kaikissa myytävissä tuotteissa, -
on ryhmitelty 666:n mukaan. Sitä voi halutessaan tutkia internetistä lisää.
Ihmiset sanovat: "Se on pedon merkki".
Se on sen järjestelmän alkutahteja.
Toiset sanovat: "Tästä on turha huolestua.
Mehän ostamme ja myymme koko ajan.
Se ei saa meitä kumartamaan antikristusta."
Mutta meidän pitää valvoa. Ennemmin tai myöhemmin -
järjestelmästä tulee kontrollijärjestelmä, -
joka tulee vaatimaan meiltä myös palvontaa ja uskollisuutta.
Meidän pitää rukoilla ja valvoa aina, ettemme mene siihen mukaan -
vaan voimme seistä ihmisen Pojan edessä.
Jatkan sarjaa vielä yhden osan verran, -
jotta voimme tutkia tarkemmin maailman ajankohtaistapahtumia.
Tämä pedon merkin järjestelmä, -
joka tulee Maailman talousfoorumin ja sen johtajan mukaan -
koskettamaan kaikkia ihmisiä vuoteen 2026 mennessä, -
osoittaa, että loppu on lähellä.
Messias on ovella, -
ja meidän pitää olla valmiit Häntä varten.
Kiitos, että kuuntelit. Jumalan siunausta!
Odotan jo malttamattomana, että saan tehdä seuraavan osan. Shalom!
Suomennos: TV7